Astudiaeth Dichonoldeb i archwilio'r

potensial am Brosiect Lliniaru Allyriadau

Carbon Cymunedol

Y nod yw datblygu menter gymdeithasol a arweinir gan y gymuned ac nid er elw, gan gynnig gwasanaethau gwrthbwyso carbon drwy blannu coed brodorol o darddiad lleol a chwblhau astudiaeth dichonoldeb yn y cam cyntaf wrth ddatblygu'r prosiect blaengar hwn yn fodel busnes hunangynhaliol cadarn sy'n mwyafu gwerthoedd cymdeithasol a bioamrywiaethol.

Nod y prosiect gwrthbwyso carbon yw cynnwys teuluoedd, busnesau bach o'r gymuned leol a sefydliadau eraill mewn gwasanaethau gwrthbwyso carbon ac addysgu'r gymuned ehangach am newid yn yr hinsawdd. Bydd cwsmeriaid/cyfranogwyr a gwirfoddolwyr yn gweithio i dyfu a chynnal a chadw coed a'u plannu ar y cyd â staff hyfforddedig.

Bydd y gymuned leol yn elwa o ymwybyddiaeth well o effeithiau newid yn yr hinsawdd ac ymdeimlad o allu cyfrannu at brosiect plannu coed lleol i wrthbwyso allyriadau carbon anochel. Bydd y gymuned hefyd yn elwa o weithgareddau awyr agored iach y mae'n hysbys eu bod o les i iechyd meddwl ac yn cynyddu teimladau o les a hunan-barch.

**Gwybodaeth am y prosiect:**

|  |  |
| --- | --- |
| Cyfanswm cost y prosciect: | £9,500 |
| Cyfanswm yr arian gan yr UE/Llywodraeth Cymru: | £7,600 |